rejauldu/bengali-wikipedia huggingface dataset:
নবাবগঞ্জ জাতীয় উদ্যান বাংলাদেশের দিনাজপুর জেলার নবাবগঞ্জ উপজেলায়  অবস্থিত একটি জাতীয় উদ্যান। ৫১৭.৬১ হেক্টর  বা ১২৭৮.৪৯ একর জমি নিয়ে এই উদ্যানটি গঠিত। এই বনে শাল ছাড়াও সেগুন, গামার, কড়ই, বেত, বাঁশ, জামসহ প্রায় ২০ থেকে ৩০ প্রজাতির গাছগাছড়া রয়েছে। প্রানীদের মধ্যে রয়েছে বিভিন্ন রকমের পাখি এবং ভয়ানক প্রানীর মধ্যে রয়েছে শিয়াল যা সন্ধ্যার পর ছাড়া দেখা যায় না।  অবস্থান নবাবগঞ্জ উপজেলা সদর থেকে প্রায় এক কিলোমিটার উত্তর-পশ্চিমে এই জাতীয় উদ্যানের অবস্থান। তবে  নবাবগঞ্জ সদরের জিরো পয়েন্ট থেকে এক কিলোমিটার দুরত্ব হলেও অনেকটা শহরের গা-ঘেষে অবস্থান করছে নবাবগঞ্জ জাতীয় উদ্যান।  জীববৈচিত্র্য  উদ্ভিদ  নবাবগঞ্জ জাতীয় উদ্যানের প্রধান বৃক্ষ শাল ও সেগুন। এছাড়াও আছে গামার, ইউক্যালিপটাস, জাম, আকাশমনি ও নানান শ্রেণির অর্কিড। প্রাণী এই উদ্যানের বাসিন্দা বন্যপ্রাণীর মধ্যে আছে বনবিড়াল, বাংলা খেঁকশিয়াল, মেছোবাঘ ও নানান রকম সাপ। নানান জাতের পাখিও আছে এ বনে। তবে বর্তমান সময়ে সবচেয়ে বেশি দেখা যায় খেঁকশিয়াল।  আশুড়ার বিল  এ বিলে লাল খলসেসহ বিলুপ্তপ্রায় ৮ প্রজাতির মাছ ধরা পড়ে। তাছাড়াও আইড়, শোল, গজাড়, টেংরা, বাইম, মাগুর, পুঁটি, চিংড়ি, কইসহ মৌসুমে আরো কিছু বিচিত্র প্রজাতির প্রায় ১২০ মেট্রিক টন মাছ পাওয়া যায়। তবে অত্যন্ত সুস্বাদের জন্য এ বিলে বোয়াল- পাবদা বিখ্যাত।   তথ্যসূত্র    বহিঃসংযোগ   বিষয়শ্রেণী:বাংলাদেশের জাতীয় উদ্যান বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:দিনাজপুর জেলা বিষয়শ্রেণী:২০১০-এ বাংলাদেশে প্রতিষ্ঠিত
সমগ্র-রাশিয়ান স্যোশিওপলিটিকাল মুভমেন্ট অফ উইমেন অফ রাশিয়া (এমডব্লিউআর) ছিল একটি রাশিয়ান নারীবাদী নাগরিক ও রাজনৈতিক সংগঠন যা ইকাতেরিনা লাখোভা দ্বারা ১৯৯৬ সালের নভেম্বর মাসে প্রতিষ্ঠিত হয়।  উইমেন অব রাশিয়ার ভোটিং ব্লক থেকে বিচ্ছিন্ন হয়ে, এমডব্লিউআর ছিল রাশিয়ার মহিলা ইউনিয়নের চেয়ে আরও সুদূরপ্রসারী সংস্কারবাদী আন্দোলন। তারা রাশিয়ার পূর্ণাঙ্গ গণতান্ত্রিক সংস্কার এবং সুশীল সমাজ নির্মাণের লক্ষ্যে কাজ করছিল। তারা বিশ্ব মহিলাদের সম্মেলন, ১৯৯৫ থেকে নারীদের কণ্ঠস্বর ও অধিকার বৃদ্ধির দৃষ্টিভঙ্গি গ্রহণ করেছিল।   তথ্যসূত্র    বহিঃসংযোগ   সমগ্র-রাশিয়ান রাজনৈতিক সামাজিক আন্দোলন "রাশিয়ার মহিলা"। (রুশ ভাষায়)  বিষয়শ্রেণী:রাশিয়ায় নারীবাদ বিষয়শ্রেণী:১৯৯৬-এ প্রতিষ্ঠিত সংগঠন বিষয়শ্রেণী:রাশিয়ায় নারীবাদী সংগঠন বিষয়শ্রেণী:রাশিয়ায় বিলুপ্ত রাজনৈতিক দলসমূহ
আইলিন থিওডোরা উইলিয়ামস (আইলিন; ১৯২৪-২০১৫) ছিলেন একজন কৃষ্ণাঙ্গ কানাডীয় সক্রিয়কর্মী এবং কানাডীয় নারী নিগ্রো অ্যাসোসিয়েশনের প্রতিষ্ঠাতা সদস্য।   প্রারম্ভিক জীবন  ফ্রান্সিস লুইস গোলিঞ্জার এবং উইলিয়াম বার্ট্রাম গোলিঞ্জারের কন্যা থিওডোরা উইলিয়ামস আইলিন গোলিঞ্জার টরেন্টোতে জন্মগ্রহণ করেছিলেন। তিনি ডিউক অফ ইয়র্ক পাবলিক স্কুল ও নর্দান মাধ্যমিক বিদ্যালয়ের লেখাপড়া করেছিলেন।  তিনি টরন্টোর প্রথম ব্যাপটিস্ট চার্চে যোগ দিয়েছিলেন এবং কিশোরী বয়সে প্রায়শই ইউনিভার্সাল নিগ্রো ইমপ্রুভমেন্ট অ্যাসোসিয়েশন (ইউএনআইএ) হলে বিভিন্ন অনুষ্ঠানে অংশ নিতেন।  তিনি ২০১৫ সালের ৩১ আগস্টে মিসিসাগায় মৃত্যুবরণ করেছেন।   সম্মাননা  আইলিন উইলিয়ামস হলেন শ্রীমতি ডাউনা ই জোন্স-সিমন্ডস, ড. জেন অগস্টাইন এবং ডেনিস ও'নিল গ্রিন প্রণীত "সুশিক্ষিত ১০০ কৃষ্ণাঙ্গ কানাডীয় নারী - ২০১৬ এর প্রথম সংস্করণ" বইতে অন্তর্ভুক্ত মরণোত্তর সম্মাননাপ্রাপ্ত নয়জন নারীর মধ্যে একজন।   তথ্যসূত্র    বহিঃসংযোগ   অন্টারিও ব্ল্যাক হিস্ট্রি সোসাইটি  বিষয়শ্রেণী:কানাডীয় সক্রিয়কর্মী বিষয়শ্রেণী:২০১৫-এ মৃত্যু বিষয়শ্রেণী:১৯২৪-এ জন্ম
থাম্ব|আর্কেডিয়া শিক্ষা কেন্দ্র ভবন আর্কেডিয়া শিক্ষা কেন্দ্র বাংলাদেশের ঢাকার কেরানীগঞ্জ উপজেলার দক্ষিণ কানারচরে ধলেশ্বরী নদীর তীরে অবস্থিত। এটি একটি উভচর কাঠামোর ইমারত। ইমারতটি যে এলাকায়, সেটি বছরের কয়েক মাস থাকে পানির নিচে। যখন পানি আসে, তখন ইমারতটি ভেসে থাকে।আবার যখন পানি চলে যায়, তখন তা মাটিতে দাঁড়িয়ে থাকে। ইমারতটি তৈরি হয়েছে স্থানীয় বস্তু দিয়ে। এছাড়াও শিক্ষা কেন্দ্রের অন্তর্গত হল প্রাক প্রাথমিক বিদ্যালয়, হোস্টেল, নার্সারি ও কারিগরি প্রশিক্ষণ কেন্দ্র। ইমারতটির জন্য ২০১২ সালের ডিসেম্বরে। নির্মাণকাজ শুরু হয় ২০১৪ সালের ডিসেম্বর মাসে। ২০১৬ সালের ফেব্রুয়ারিতে নির্মাণ শেষ হয়। ইমারতটি নির্মাণে ব্যয় হয়েছিল ৪৩ লাখ ৩০ হাজার ৭০০ টাকা।   উভচর স্থাপত্য  মালেকা কল্যাণ ট্রাস্ট জমি খরিদ করেছিল, যাতে তারা তাদের একটি প্রাক প্রাথমিক বিদ্যালয় ও অন্যান্য সামাজিক কর্মকাণ্ড চালাতে পারে। জমিটি বছরের পাঁচ মাস জলমগ্ন থাকে। এবং এর পারিপার্শ্বিক অবস্থা এখানে ইমারত নির্মাণের ক্ষেত্রে প্রতিকূল ছিল।  বাংলাদেশের স্থপতি সাইফ উল হক একটি ভাসমান কাঠামো তৈরি করেন যা বর্ষাকালে পানিতে ভেসে থাকে এবং শুষ্ক মৌসুমে এটি মাটিতে দাঁড়িয়ে থাকে যার দরুন ইমারতটি সারা বছর ঐ জমির উপরে টিকে থাকে। অধিকন্তু, এখানে বন্যা প্রতিরোধী স্বল্প মূল্যের সামগ্রী ব্যবহার করা হয়েছে যেমন বাঁশ, ড্রাম, টায়ার দড়ির মত জিনিস দিয়ে। এই ইমারতটি নির্মাণে স্থানীয় বাড়ি নির্মাণ কৌশল ব্যবহৃত হয়েছে। এই ইমারত নির্মাণে ব্যবহৃত উভচর স্থাপত্য কৌশলকে কাজে লাগিয়ে ভবিষ্যতে তা জলবায়ু পরিবর্তনে সমাধান দিতে পারে কেননা, জলবায়ু পরিবর্তনের ফলে সমুদ্রপৃষ্ঠের উচ্চতা দিন দিন বৃদ্ধি পাচ্ছে।.  ইমারতটি এমনভাবে নির্মিত যাতে শিক্ষার্থীরা পাঠদান কার্যক্রম চলাকালে প্রকৃতির সাহচর্য পায়।   মালেকা কল্যাণ ট্রাস্ট  মালেকা কল্যাণ ট্রাস্ট একটি সমাজকল্যাণমূলক সংগঠন। তাদের কার্যক্রমের মধ্যে প্রাকপ্রাথমিক বিদ্যালয়, কারিগরি প্রশিক্ষব কেন্দ্র, নার্সারি ও একা থাকা নারীদের জন্য হোস্টেলের সুবিধা নিশ্চিতকরণ অন্তর্গত।  ২০১৯ সালের আগা খান স্থাপত্য পুরস্কার পায় মালেকা কল্যাণ ট্রাস্টের আর্কেডিয়া শিক্ষা প্রকল্প। এটিতে স্থানীয়ভাবে পাওয়া সামগ্রী ও স্থানীয় নির্মাণ কৌশলকে কাজে লাগে জলমগ্ন পরিবেশে ইমারত নির্মাণের কৌশল ব্যবহৃত হয়েছে যা জলবায়ু পরিবর্তনে ভূমিকা পালন করে। রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শাইমিতেভের নিকট থেকে ২০১৯ সালের ১৩ সেপ্টেম্বর আগা খান স্থাপত্য পুরস্কার গ্রহণ করেন। থাম্ব|বাংলাদেশের রাজিয়া আলম আগা খান ও তাতারস্তান প্রজাতন্ত্রের স্টেট কাউন্সিলর মিন্তিমার শামিতেভের নিকট থেকে আগা খান স্থাপত্য পুরস্কার ২০১৯ গ্রহণ করছেন।  বাংলাদেশ জলবায়ু পরিবর্তনে উচ্চ ঝুঁকির দেশগুলোর মাঝে অন্যতম। এখানে জলবায়ু পরিবর্তনের দরুন প্রতিবছর মানুষজন ক্ষতিগ্রস্ত হচ্ছে। স্থানীয় সামগ্রীকে কাজে লাগিয়ে স্বল্পমূল্যে তৈরি এই ধরনের স্থাপত্য বাংলাদেশ ও অন্যান্য দেশের জলবায়ু পরিবর্তনে ক্ষতিগ্রস্ত মানুষদের জন্য দৃষ্টান্ত হতে পারে।   তথ্যসূত্র   বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিশ্বকর্মা সম্প্রদায় একটি নেপালি জাতিগোষ্ঠী। এদের নেপালের প্রায় সর্বত্র পাওয়া যায়, তবে পশ্চিমের তুলনায় পূর্বাঞ্চলে কম দেখা যায়। বিশ্বকর্মা লোকদের ভিতরে অনেক জাতি রয়েছে যেমন রিশাল, নগরকোটি, সুনার প্রভৃতি। রিশালের প্রধান পেশা স্বর্ণ ও রূপার কাজ। "Online caste ethnicity Data" by the Government of Nepal at http://cbs.gov.np/image/data/Population/CasteEthnicity/Caste%20Ethinicity%20Population.pdf    তথ্যসূত্র   বিষয়শ্রেণী:নেপালি সমাজ
দ্য ব্যাংকার একটি ব্রিটিশ ইংরেজি ভাষার মাসিক আন্তর্জাতিক আর্থিক বিষয়ক পত্রিকা।ফিনান্সিয়াল টাইমস লিমিটেডের মালিকানাধীন, সম্পাদিত হয়ে থাকে যুক্তরাজ্যের লন্ডনে । পত্রিকাটি প্রথম প্রকাশিত হয় ১৯২৬ সালের জানুয়ারিতে। ফিনান্সিয়াল নিউজের প্রতিষ্ঠাতা সম্পাদক ব্রেন্ডন ব্র্যাকেন, যিনি ১৯৪৫-১৯৫৮ সালে ফিনান্সিয়াল টাইমসের চেয়ারম্যান ছিলেন।  সেরা ১০০০ ব্যাংক ২০১৬  সালে জরিপ অনুসারে। '   স্থান   ব্যাংক দেশ ১ ইন্ডাস্ট্রিয়াল কর্মাশিয়াল ব্যাংক চায়না  ২ কনস্ট্রাকসন ব্যাংক চীন  ৩ জেপি মর্গান চেস  ৪ ব্যাংক অব চায়না  ৫ কৃষি ব্যাংক চীন  ৬ ব্যাংক অব আমেরিকা   ৭ সিটিগ্রুপ  ৮ ওয়েলস ফারগো  ৯ এইচএসবিসি  ১০ মিতসুবিশি ইউএফজে ফিনান্সিয়াল গ্রুপ    ২০০০ সাল থেকে ২০১৬ সাল পর্যন্ত জরিপ অনুযায়ী সেরা   সাল  ব্যাংক দেশ ২০১৬ ইন্ডাস্ট্রিয়াল কমার্শিয়াল ব্যাংক চায়না  ২০১৫ ইন্ডাস্ট্রিয়াল কমার্শিয়াল ব্যাংক চায়না  ২০১৪ ইন্ডাস্টিয়াল কর্মাশিয়াল ব্যাংক চায়না  ২০১৩ ইন্ডাস্টিয়াল কর্মাশিয়াল ব্যাংক চায়না  ২০১২ ব্যাংক অব আমেরিকা  ২০১১ ব্যাংক অব আমেরিকা  ২০১০ ব্যাংক অব আমেরিকা  ২০০৯ জেপি মর্গান চেস  ২০০৮ HSBC  ২০০৭ ব্যাংক অব আমেরিকা  ২০০৬ সিটিগ্রুপ  ২০০৫ সিটিগ্রুপ  ২০০৪ সিটিগ্রুপ  ২০০৩ সিটিগ্রুপ  ২০০২ সিটিগ্রুপ  ২০০১ সিটিগ্রুপ  ২০০০ সিটিগ্রুপ   সম্পাদক  সম্পাদকগণ হ'ল (সেপ্টেম্বর 2019 অনুসারে   ব্রায়ান ক্যাপলেন (সম্পাদক)  স্টিফেন টাইমওয়েল (সম্পাদক ইমেরিটাস)  জয় ম্যাকনাইট (ব্যবস্থাপনা সম্পাদক ও প্রযুক্তি সম্পাদক)  সিলভিয়া পাভোনি (অর্থনীতি সম্পাদক)  জন এভারিংটন (মধ্য প্রাচ্য এবং আফ্রিকা সম্পাদক)  জেমস কিং (ইউরোপ সম্পাদক)  কিম্বারলি লং (এশিয়া সম্পাদক)  ক্যাটরিন ভ্যান হুফ (মূলধন বাজার ও বিনিয়োগ ব্যাংকিং সম্পাদক)  তথ্যসূত্র  বিষয়শ্রেণী:১৯২৬-এ প্রতিষ্ঠিত বিষয়শ্রেণী:যুক্তরাজ্যের ব্যবসায়িক ম্যাগাজিন বিষয়শ্রেণী:যুক্তরাজ্যের মাসিক ম্যাগাজিন বিষয়শ্রেণী:লন্ডনের ম্যাগাজিন
কলমপতি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।   আয়তন  কলমপতি ইউনিয়নের আয়তন ১৪,৭২০ একর (৫৯.৫৭ বর্গ কিলোমিটার)। এটি কাউখালী উপজেলার সবচেয়ে ছোট ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৫,৮৯২জন। এর মধ্যে ৭,৯০৮জন মুসলিম, ৭,৫৭৪জন বৌদ্ধ, ৩৮৮জন হিন্দু, ২২জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  কাউখালী উপজেলার মধ্যাংশে কলমপতি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বেতবুনিয়া ইউনিয়ন, পশ্চিমে ফটিকছড়ি ইউনিয়ন, উত্তরে ঘাগড়া ইউনিয়ন এবং পূর্বে ঘাগড়া ইউনিয়ন ও চট্টগ্রাম জেলার রাঙ্গুনিয়া উপজেলার রাজানগর ইউনিয়ন অবস্থিত।   প্রশাসনিক কাঠামো  কলমপতি ইউনিয়ন কাউখালী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি কলমপতি মৌজা নিয়েই গঠিত।   শিক্ষা ব্যবস্থা  কলমপতি ইউনিয়নের সাক্ষরতার হার ৩১.৬৬%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  পোয়াপাড়া মডেল উচ্চ বিদ্যালয়  নিম্ন মাধ্যমিক বিদ্যালয়  তারাবনিয়া নিম্ন মাধ্যমিক বিদ্যালয়  নাইল্যাছড়ি নিম্ন মাধ্যমিক বিদ্যালয়  প্রাথমিক বিদ্যালয়  কলমপতি সরকারি প্রাথমিক বিদ্যালয়  কোলাপাড়া সরকারি প্রাথমিক বিদ্যালয়  তারাবনিয়া সরকারি প্রাথমিক বিদ্যালয়  নাইল্যাছড়ি সরকারি প্রাথমিক বিদ্যালয়  পশ্চিম মাঝেরপাড়া সরকারি প্রাথমিক বিদ্যালয়  পোয়াপাড়া মডেল সরকারি প্রাথমিক বিদ্যালয়  বটতলী সরকারি প্রাথমিক বিদ্যালয়  বড় আমছড়িপাড়া সরকারি প্রাথমিক বিদ্যালয়  বড় ডলুপাড়া সরকারি প্রাথমিক বিদ্যালয়  মাঝিপাড়া সরকারি প্রাথমিক বিদ্যালয়  হাতিমারা সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41402&union=04   যোগাযোগ ব্যবস্থা  কলমপতি ইউনিয়নে যোগাযোগের প্রধান সড়ক বেতবুনিয়া-কাউখালী সড়ক। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  কলমপতি ইউনিয়নের মধ্য দিয়ে প্রবাহিত হচ্ছে কলমপতি খাল, ভরণছড়ি খাল, কাউখালী খাল, ডলু খাল এবং নাইল্যাছড়ি ছড়া।   হাট-বাজার  কলমপতি ইউনিয়নের প্রধান হাট-বাজার হল কাউখালী বাজার।   দর্শনীয় স্থান   হেলিপ্যাড   উল্লেখযোগ্য ব্যক্তি   শশী দেব চাকমা   জনপ্রতিনিধি   বর্তমান চেয়ারম্যান: ক্যজাই মারমা   আরও দেখুন   কাউখালী উপজেলা  কাউখালী থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:কাউখালী (রাঙ্গামাটি) উপজেলার ইউনিয়ন
পাবনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭২নং আসন।  সীমানা পাবনা-৫ আসনটি পাবনা জেলার পাবনা সদর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ আবদুল মমিন তালুকদার বাংলাদেশ আওয়ামী লীগ ১৯৭৯ এম. এ. মাতিন বাংলাদেশ মুসলিম লীগসীমানা পরিবর্তন ১৯৮৬রফিকুল ইসলাম বকুল বাংলাদেশ আওয়ামী লীগ ১৯৮৮ ইকবাল জাতীয় পার্টি ১৯৯১আব্দুস সুবহান বাংলাদেশ জামায়াতে ইসলামী ফেব্রুয়ারি ১৯৯৬ রফিকুল ইসলাম বকুল বাংলাদেশ জাতীয়তাবাদী দল জুন ১৯৯৬রফিকুল ইসলাম বকুল বাংলাদেশ জাতীয়তাবাদী দল২০০০ উপ-নির্বাচনমাজহার আলী কাদেরীবাংলাদেশ আওয়ামী লীগ ২০০১আব্দুস সুবহান বাংলাদেশ জামায়াতে ইসলামী ২০০৮ গোলাম ফারুক খন্দকার প্রিন্স বাংলাদেশ আওয়ামী লীগ ২০১৪ গোলাম ফারুক খন্দকার প্রিন্স বাংলাদেশ আওয়ামী লীগ ২০১৮ গোলাম ফারুক খন্দকার প্রিন্স বাংলাদেশ আওয়ামী লীগ২০২৪গোলাম ফারুক খন্দকার প্রিন্সবাংলাদেশ আওয়ামী লীগ    নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে গোলাম ফারুক খন্দকার প্রিন্স বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পাবনা-৫  বিষয়শ্রেণী:পাবনা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ডান|থাম্ব|300x300পিক্সেল| হোমলেস গ্রেপভাইন  সংবাদপত্রের লোগো  হোমলেস গ্রেপভাইন একটি ছিল পথ পত্রিকা, যা মার্কিন যুক্তরাষ্ট্রের ওহাইওর ক্লিভল্যান্ডের গৃহহীনদের কর্তৃক বিক্রি করা হত। এটি ১৯৯২ থেকে ২০০৯ পর্যন্ত নর্থইস্ট ওহাইও কোয়ালিশন ফর হোমলেস (এনইওসিএইচ) দ্বারা প্রকাশিত হয়েছিল। বিক্রেতারা প্রতি অনুলিপি ২৫ সেন্টে কিনে ১ ডলারে বিক্রি করতেন। কাগজটি গৃহহীনদের কন্ঠস্বর হওয়ার চেষ্টা করেছিল এবং বিষয়বস্তুর সম্পূর্ণই গৃহহীনদে জন্য উৎসর্গীকৃত ছিল, যার বেশিরভাগই বর্তমান বা প্রাক্তন গৃহহীনরা লিখেছেন।  এটি ছিল ১৬ পাতার একটি মাসিক পত্রিকা এবং ২০০৪ সাল পর্যন্ত ১৫-২০ জন বিক্রেতা ৫,০০০ অনুলিপি বিক্রি করত।   বিক্রেতারা প্রায়শই ওয়েস্ট সাইড মার্কেট, পাবলিক স্কোয়ার, ই. নাইন্থ সেন্ট, ইস্ট টুয়েলভ এবং কভেন্ট্রিতে পত্রিকা হাতে দাড়িয়ে থাকতেন।     তথ্যসূত্র    বহিঃসংযোগ   হোমলেস গ্রেপভাইন ওয়েবসাইট   বিষয়শ্রেণী:পথ পত্রিকা বিষয়শ্রেণী:মার্কিন বিলুপ্ত সংবাদপত্র
জান্নাত হল ২০১৮ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটি পরিচালনা করেছেন মোস্তাফিজুর রহমান মানিক। ছবিটি প্রযোজনা করেছে এস. এস. মাল্টিমিডিয়া। ছবিটির কাহিনী, সংলাপ ও চিত্রনাট্য লিখেছেন সুদীপ্ত সাঈদ খান। এতে শ্রেষ্ঠাংশে অভিনয় করেছেন সাইমন সাদিক, মাহিয়া মাহী, মিশা সওদাগর ও আলীরাজ।  কুশীলব  সায়মন সাদিক - আসলাম / ইফতেখার  মাহিয়া মাহি - জান্নাত  মিশা সওদাগর - পীর  আলীরাজ - নূর মোহাম্মদ  শিমুল খান  চিকন আলী  মারুফ আকিব  পুরস্কার পুরস্কারবিভাগমনোনীতফলাফল ৪৩তম জাতীয় চলচ্চিত্র পুরস্কারশ্রেষ্ঠ পরিচালকমোস্তাফিজুর রহমান মানিক  শ্রেষ্ঠ অভিনেতাসায়মন সাদিক (যৌথভাবে) শ্রেষ্ঠ পার্শ্বচরিত্রে অভিনেতা আলীরাজ শ্রেষ্ঠ সঙ্গীত পরিচালক ইমন সাহা শ্রেষ্ঠ কাহিনীকার সুদীপ্ত সাঈদ খান  তথ্যসূত্র  বহিঃসংযোগ       বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:মোস্তাফিজুর রহমান মানিক পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
রায় কেন্দ্রি পায়েস আন্দ্রাদে (; জন্ম: ৪ মে ২০০৭; কেন্দ্রি পায়েস নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব ইন্দিপেন্দিয়েন্তে দেল ভায়ে এবং ইকুয়েডর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, পায়েস ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২৩ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৬ ম্যাচে ১টি গোল করেছেন।  প্রারম্ভিক জীবন রায় কেন্দ্রি পায়েস আন্দ্রাদে ২০০৭ সালের ৪ঠা মে তারিখে ইকুয়েডরের গুয়াইয়াকিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পায়েস ইকুয়েডর অনূর্ধ্ব-১৭ এবং ইকুয়েডর অনূর্ধ্ব-২০ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি ইকুয়েডর অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৬টি গোল করেছেন।  ২০২৩ সালের ১২ই সেপ্টেম্বর তারিখে, ১৬ বছর, ৪ মাস ও ৮ দিন বয়সে, বাম পায়ে ফুটবল খেলায় পারদর্শী পায়েস উরুগুয়ের বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন।https://int.soccerway.com/matches/2023/09/12/south-america/wc-qualifying-south-america/ecuador/uruguay/4191271/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/wm-quali-suedamerika-2023-2025-ecuador-uruguay/ ম্যাচে তিনি ১৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4178563 ম্যাচটি ইকুয়েডর ২–১ গোলের ব্যবধানে জয়লাভ করেছিল।https://www.national-football-teams.com/matches/report/37432/Ecuador_Uruguay.html ইকুয়েডরের হয়ে অভিষেকের বছরে পায়েস সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ১ মাস ও ১ দিন পর, ইকুয়েডরের জার্সি গায়ে প্রথম গোলটি করেছেন;https://int.soccerway.com/matches/2023/10/13/south-america/wc-qualifying-south-america/bolivia/ecuador/4191275/ ২০২৩ সালের ১৩ই অক্টোবর তারিখে, বলিভিয়ার বিরুদ্ধে ম্যাচের ৪৫তম মিনিটে মইসেস কাইসেদোর অ্যাসিস্ট হতে ইকুয়েডরের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।https://www.transfermarkt.com/spielbericht/index/spielbericht/4178567https://www.worldfootball.net/report/wm-quali-suedamerika-2023-2025-bolivien-ecuador/  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০২৩  ৫  ১ ২০২৪  ১  ০ সর্বমোট  ৬  ১  তথ্যসূত্র  বহিঃসংযোগ     বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্দিপেন্দিয়েন্তে দেল ভায়ের খেলোয়াড় বিষয়শ্রেণী:ইকুয়েডরের আন্তর্জাতিক যুব ফুটবলার বিষয়শ্রেণী:ইকুয়েডরের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইকুয়েডরের অনূর্ধ্ব-২০ আন্তর্জাতিক ফুটবলার বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৪ কোপা আমেরিকার খেলোয়াড়
একটি রাত হল একটি জনপ্রিয় হাসির বাংলা চলচ্চিত্র যা পরিচালনা করেন চিত্ত বসু এবং হরেন্দ্রনাথ চট্টোপাধ্যায় প্রযোজনা করেন। বাঙালি উপন্যাসিক বলাইচাঁদ মুখোপাধ্যায়ের ভীমপলশ্রী গল্প অবলম্বনে নির্মিত হয়েছিল। এই চলচ্চিত্রটি ১১ মে ১৯৫৬ সালে এইচ.এন.সি প্রোডাকশন ব্যানারে মুক্তি পেয়েছিল এবং সংগীত পরিচালনা করেছেন অনুপম ঘটক। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, অনুপ কুমার, ভানু বন্দ্যোপাধ্যায় এবং তুলসী চক্রবর্তী। নব্বইয়ের দশকে, একই কাহিনীর ভিত্তিতে একটি টেলিভিশন ধারাবাহিক মানুষ প্রকাশিত হয়েছিল।   কাহিনী সংক্ষেপ  এই ছবিতে দেখানো হয়েছে হঠাৎ করে একটা বিপদের রাতে স্বামী-স্ত্রী না হয়েও কীভাবে ব্যতিক্রমধর্মী সময়টা কাটিয়ে দেয়া যায় বা তার মধ্যে থেকে দর্শক কে ভিন্নধর্মী আনন্দ দান করা যায় তারই বহিঃপ্রকাশ।  এখানে উত্তমকুমারকে দেখা যায় একজন সৎ নিষ্ঠাবান ও আত্মপ্রত্যয়ী পুরুষ হিসাবে। সুচিত্রা সেন নিজেকে প্রকাশ করে অন্য রকম একজন বুদ্ধিমতী, দাম্ভিক, হাসি-খুশি এবং আত্মমর্যাদা সম্পন্ন নারী হিসেবে।   শ্রেষ্ঠাংশে    উত্তম কুমার - সুশোভন  সুচিত্রা সেন - সান্ত্বনা  তুলসী চক্রবর্তী - গোসাইজি  ভানু বন্দ্যোপাধ্যায় - চাকু বাবু  অনুপ কুমার  শ্যাম লাহা  কমল মিত্র - শৈল  জহর রায় - পরশ  পাহাড়ী সান্যাল - দিগ্বিজয়  চন্দ্রাবতী দেবী  সবিতা বসু - অনিতা  মলিনা দেবী - অনিতার মা  জীবেন বোস - সদানন্দ বিহারি  মেনকা দেবী - খ্যান্তো   তথ্যসূত্র    বহিঃসংযোগ     বিষয়শ্রেণী:১৯৫৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় সাদাকালো চলচ্চিত্র
দক্ষিণ এশিয়া অলিম্পিক কাউন্সিল কর্তৃক আয়োজিত দক্ষিণ এশীয় গেমসে বাংলাদেশ মোট ১৩ বার অংশগ্রহণ করেছে।   গেমস আয়োজক  বাংলাদেশের রাজধানী ঢাকায় সর্বমোট ৩ বার (১৯৮৫, ১৯৯৩ ও ২০১০ সালে) দক্ষিণ এশীয় গেমস আয়োজিত হয়েছে। ১৯৯৩ সালে ঢাকা প্রথম শহর হিসেবে দ্বিতীয়বারের মতো এবং ২০১০ সালে প্রথম শহর হিসেবে তৃতীয়বারের মতো গেমস আয়োজন করে। বর্তমানে নেপালের রাজধানী কাঠমান্ডুর সাথে ঢাকা যৌথভাবে সর্বোচ্চবার (৩) গেমস আয়োজন করেছে।   বিস্তারিত পদক তালিকা   গেমস আয়োজক ক্রম  স্বর্ণ  রৌপ্য  ব্রোঞ্জ মোট ১৯৮৪ কাঠমান্ডু  নেপাল ৫ ২ ৮ ১৩ ২৩ ১৯৮৫ ঢাকা  বাংলাদেশ  ৯ ১৭ ৩৮ ৬৪ ১৯৮৭ কলকাতা  ভারত ৪ ৩ ২০ ৩১ ৫৪ ১৯৮৯ ইসলামাবাদ  পাকিস্তান ৪ ১ ১২ ২৪ ৩৭ ১৯৯১ কলম্বো  শ্রীলঙ্কা ৪ ৪ ৮ ২৮ ৪০ ১৯৯৩ ঢাকা  বাংলাদেশ ৪ ১১ ১৯ ৩২ ৬২ ১৯৯৫ মাদ্রাজ  ভারত ৪ ৭ ১৭ ৩৪ ৫৮ ১৯৯৯ কাঠমান্ডু  নেপাল ৫ ২ ১০ ৩৫ ৪৭ ২০০৪ ইসলামাবাদ  পাকিস্তান ৫ ৩ ১৩ ২৪ ৪০ ২০০৬ কলম্বো  শ্রীলঙ্কা ৬ ৩ ১৫ ৩৪ ৫২ ২০১০ ঢাকা  বাংলাদেশ  ১৮ ২৩ ৫৬ ৯৭ ২০১৬ গোয়াহাটি–শিলং  ভারত ৫ ৪ ১৬ ৫৫ ৭৫ ২০১৯ কাঠমান্ডু–পোখরা–জনকপুর  নেপাল ৫ ১৯ ৩২ ৮৯ ১৪০ ২০২৫ লাহোর  পাকিস্তান আসন্ন প্রতিযোগিতা মোট ৮৬ ২১০ ৪৯৩ ৭৮৯   তথ্যসূত্র    বহিঃসংযোগ   বাংলাদেশ অলিম্পিক এসোসিয়েশন  দক্ষিণ এশীয় গেমস
ফাতেমা মোহাম্মদ বারনাউই(১৯৩৯- ২০২২-এর ৩রা নভেম্বর) একজন আফ্রো-ফিলিস্তিনি নারী যে মধ্য ১৯৬০ দশকে ইসরায়েলি-ফিলিস্তিনি সংঘাতের একটি উল্লেখযোগ্য সময়ে ফাতেহ-এর সাথে জড়িত ছিল। তিনি প্রথম ফিলিস্তিনি নারী যিনি দখলকৃত পশ্চিম জেরুজালেমে সশস্ত্র প্রতিরোধ বিক্ষোভ সংগঠিত করে—১৯৬৭ সালের অক্টোবরে একটি সিনেমা হলে বোমাবর্ষণের প্রচেষ্টা করেছিল।  পটভূমি এবং প্রাথমিক জীবন বারনাউই ১৯৩৯ সালে জেরুজালেমে জন্মগ্রহণ করেন। ১৯৪৮ সালে নাবকা চলাকালীন নয় বছর বয়সী বারনাউই এবং তাঁর ফিলিস্তিনি মাকে জেরুজালেম থেকে বাস্তুচ্যুত করে আম্মানের নিকট একটি শরণার্থী শিবিরে পাঠানো হয়। কিন্তু পরবর্তীতে তারা ফিলিস্তিনে নাইজেরিয়ান পিতার কাছে চলে যায়। বারনাউইের পিতা ১৯৩৬ সালের প্ফিলিস্তিনি বিদ্রোহে লড়াই করেছিলেন এবং থেকে গিয়েছিলেন।  বারনাউই সৌদি আরবে আরব-আমেরিকান তেল কোম্পানিতে একজন ব্যবহারিক নার্স হিসেবে কাজ করতেন।  রাজনৈতিক জীবন অমল কাওয়ার তাঁর গবেষণা "ডটার্স অফ প্যালেসটাইন"-এর জন্যে ৩৪ জন ফিলিস্তিনি নারীদের সাক্ষাৎকার নেয়, যেখানে বারনাউই কেবল ৪জনের মধ্যে একজন ছিলেন যারা প্রতিরোধ আন্দোলনে প্রাথমিকভাবে মুক্তিযোদ্ধা হিসেবে অংশগ্রহণ এবং পরে রাজনৈতিক প্রতিরোধকারী হয়েছেন। বাকিরা ছিল লাইলা খালেদ, আইশা অদেহ এবং রামিয়ে অদেহ বোমা হামলার চেষ্টা এবং গ্রেপ্তার ১৯৬৭ সালের অক্টোবরে পশ্চিম জেরুজালেমে যাইওন সিনেমাতে এই বোমা হামলার চেষ্টা করা হয়। বারনাউই বলেছিলেন যে ছয় দিনের যুদ্ধ উদযাপনকারী একটি চলচ্চিত্রের প্রতিবাদে এই বোমার লক্ষ্য ছিল। বোমাটি বিস্ফোরিত হতে ব্যর্থ হয় এবং তাঁকে এই প্রয়াশের জন্যে ইসরাইলি সৈন্য আটক করে। বারনাউইর মতে তাঁর দেহের বর্ণ তাঁর গ্রেফতারের একটি কারণ ছিল, ভাষ্যমতে, "অবশ্যই তারা আফ্রিকান বংশোদ্ভূত সকল তরুণীদের গ্রেফতার করেছিল।"  যদিও যাবজ্জীবন কারাদণ্ড দেয়া হয়েছিল, ১০ বছর পরে ১৯৭৭ সালে একটি কারাবন্দী বিনিময়ে বারনাউইকে মুক্তি দেয়া হয়। ১৯৭৯ সালে তাকে নির্বাসিত করা হয়েছিল, কিন্তু ফাতাহ রাজনৈতিক দলে ফেরত আসেন। পরবর্তীতে তিনি গাজায় ফিলিস্তিনি মহিলা পুলিশ কর্পোরেশনের প্রথম নারী প্রধান হিসেবে কাজ করেন।  ব্যক্তিগত তিনি একর-এর প্রাক্তন কারাবন্দী ফাওজি আল-নিমরকে বিয়ে করেন। আল-নিমরকে ১৯৮৫ সালের মে মাসে মুক্ত করা হয়।  ২০২২ সালের ৩রা নভেম্বর কায়রোতে অবস্থিত "ফিলিস্তিন হসপিটাল"-এ ৮৩ বছর বয়সে ইন্তেকাল করেন এবং পরবর্তীতে নভেম্বরের ৬ তারিখে গাজা শহরে দাফন করা হয়।    তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০২২-এ মৃত্যু বিষয়শ্রেণী:ফিলিস্তিনি যোদ্ধা বিষয়শ্রেণী:রাজনীতিতে ফিলিস্তিনি নারী বিষয়শ্রেণী:ফিলিস্তিনি জাতীয়তাবাদী বিষয়শ্রেণী:ফাতাহ সদস্য বিষয়শ্রেণী:জেরুসালেমের ব্যক্তি বিষয়শ্রেণী:নাইজেরীয় বংশোদ্ভূত ফিলিস্তিনি ব্যক্তি বিষয়শ্রেণী:১৯৪৫–১৯৯৯ সালের যুদ্ধে অংশগ্রহণকারী নারী বিষয়শ্রেণী:পশ্চিম এশিয়ার যুদ্ধে নারীর অংশগ্রহণ বিষয়শ্রেণী:কানুরি ব্যক্তি
লাকসাম পৌরসভা বাংলাদেশের কুমিল্লা জেলার অন্তর্গত একটি পৌরসভা।   অবস্থান ও সীমানা  লাকসাম উপজেলার মধ্যাংশে লাকসাম পৌরসভার অবস্থান। এ পৌরসভার পশ্চিমে কান্দিরপাড় ইউনিয়ন, দক্ষিণ-পশ্চিমে গোবিন্দপুর ইউনিয়ন, দক্ষিণে উত্তরদা ইউনিয়ন ও আজগরা ইউনিয়ন, পূর্বে লাকসাম পূর্ব ইউনিয়ন ও লালমাই উপজেলার পেরুল দক্ষিণ ইউনিয়ন এবং উত্তরে লালমাই উপজেলার পেরুল দক্ষিণ ইউনিয়ন অবস্থিত।   নামকরণ  লাকসাম নামকরণ উৎপত্তি নিয়ে বিভিন্ন ধরণের মতামত রয়েছে। মনে করা হয় যে, এ এলাকায় লাখ লাখ শামছ এর আবাসস্থল ছিল বিধায় এর নামকরণ হয়েছে লাকসাম। শামছ আরবী শব্দ এবং এর অর্থ সূর্য্য, সূর্য্য আওলীয় দরবেশদেরকে বুঝাত। তাই বলা যায় লাখ লাখ শামছ হতেই লাকসাম নামের উৎপত্তি হয়েছে।  আরো প্রবাদ রয়েছে যে, এ অঞ্চলে অসংখ্য ধনাট্য ব্যক্তির প্রভাব প্রতিপত্তির দরুনই লাকসাম নামকরণ করা হয়েছে। কিংবদন্তী রয়েছে যে, লাখ লাখ ’’শ্যাম’’ বা গোপীনি তথা সখি নিয়ে এ অঞ্চলে কেলী করত বলেই এ স্থানের নাম লাকশ্যাম থেকে লাকসাম হয়েছে।   প্রশাসনিক এলাকা  লাকসাম পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।   শিক্ষা প্রতিষ্ঠান   নবাব ফয়জুন্নেসা সরকারি কলেজ আব্দুল মালেক ইনস্টিটিউশন (রেলওয়ে হাই স্কুল)  আল আমিন ইনস্টিটিউশন  লাকসাম পাইলট বালিকা উচ্চ বিদ্যালয়  লাকসাম পাইলট সরকারি উচ্চ বিদ্যালয় নবাব ফয়জুন্নেছা ও বদরুন্নেছা যুক্ত উচ্চ বিদ্যালয়  গাজীমুড়া কামিল মাদ্রাসা    খাল ও নদী  এই পৌরসভার কোল ঘেষে বয়ে গিয়েছে ডাকাতিয়া নদী। আর উল্লেখযোগ্য খালের মধ্যে রয়েছে নলুয়া খালhttps://www.bssnews.net/bangla/national/26985, যা ডাকাতিয়া নদী থেকে উৎপত্তি হয়ে গাজীমুড়া এলাকার পশ্চিম পাশ দিয়ে বয়ে গিয়েছে।    দর্শনীয় স্থান   লাকসাম জংশন লেক   শ্রী শ্রী জগন্নাথ মন্দির    অতুল কৃষ্ণ রায়চৌধুরী বাড়ি (মৈষান বাড়ি)   নবাব ফয়জুন্নেসা বাড়ি    জগন্নাথ বাড়ি লেক    গাজীমুরা লেক   উল্লেখযোগ্য ব্যক্তিত্ব   জনাব তাজুল ইসলাম, মাননীয় মন্ত্রী স্থানীয় সরকার পল্লী উন্নয়ন সমবায় মন্ত্রণালয়    আলহাজ্ব সুরুজ মিয়া সাহেব    আলহাজ চান মিয়া সাহেব    জনপ্রতিনিধি  জনাব মোহাম্মদ তাজুল ইসলাম (মাননীয় মন্ত্রী স্থানীয় সরকার পল্লী উন্নয়ন সভার মন্ত্রণালয়)   আরও দেখুন   লাকসাম উপজেলা  লাকসাম থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার পৌরসভা বিষয়শ্রেণী:লাকসাম উপজেলা